Komission asetus (EY) N:o 1112/2002, annettu 20 päivänä kesäkuuta 2002, neuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista säännöistä (ETA:n kannalta merkityksellinen teksti)



Virallinen lehti nro L 168 , 27/06/2002 s. 0014 - 0030



Komission asetus (EY) N:o 1112/2002, annettu 20 päivänä kesäkuuta 2002, neuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista säännöistä (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2002/48/EY(2), ja erityisesti sen 8 artiklan 2 kohdan toisen alakohdan, sekä katsoo seuraavaa: (1) Komission on toteutettava työohjelma niiden tehoaineiden asteittaiseksi tutkimiseksi, joita oli markkinoilla kaksi vuotta direktiivin 91/414/ETY tiedoksiantopäivän jälkeen. Tämän ohjelman ensimmäinen vaihe vahvistettiin kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetussa komission asetuksessa (ETY) N:o 3600/92(3), sellaisena kuin se on viimeksi muutettuna asetuksella (EY) N:o 2266/2000(4). Ensimmäinen vaihe on vielä kesken. Neuvoston direktiivin 91/414/ETY 8 artiklan 2 kohdassa tarkoitetun työohjelman toisen ja kolmannen vaiheen täytäntöönpanoa koskevista yksityiskohtaisista säännöistä 28 päivänä helmikuuta 2000 annetussa komission asetuksessa (EY) N:o 451/2000(5) säädetään toisesta ja kolmannesta työvaiheesta, jotka ovat niin ikään vielä kesken. (2) Kaikkien sellaisten nykyisten tehoaineiden osalta, jotka eivät kuulu ohjelman ensimmäiseen, toiseen ja kolmanteen vaiheeseen, olisi säädettävä neljännestä työvaiheesta. Tiettyjen tehoaineluokkien osalta on toivottavaa ilmoittaa, mitkä erityiset tehoaineet olisi sisällytettävä ohjelman neljänteen vaiheeseen tai millä käyttöedellytyksillä. (3) Olisi säädettävä ilmoitusmenettelystä, jota soveltaen asianomaiset tuottajat voivat ilmoittaa komissiolle kiinnostuksestaan sisällyttää jokin tehoaine direktiivin 91/414/ETY liitteeseen I sekä sitoumuksestaan antaa kaikki tarvittavat tiedot kyseisen tehoaineen arvioimiseksi oikein ja sitä koskevan päätöksen tekemiseksi kyseisen direktiivin 5 artiklassa säädettyjen sisällyttämisperusteiden mukaisesti. Tällaisten tietojen avulla voitaisiin määritellä työohjelman uudet ensisijaisuudet ja päättää, olisiko näiden aineiden pysyttävä markkinoilla 25 päivän heinäkuuta 2003 jälkeen, kunnes saadaan tulokset arvioinnista, jossa määritellään, voidaanko niiden käytön odottaa noudattavan direktiivin 91/414/ETY 5 artiklan vaatimuksia. (4) Ilmoitusten tekijöiden velvoitteet on määritettävä annettavan tiedon esittämisen, ajanjaksojen ja vastaanottajina olevien viranomaisten osalta. Eritasoiset ilmoitukset ovat aiheellisia eri tehoaineluokkia varten. Tiettyjen tehoaineluokkien osalta otetaan käyttöön tietovaatimuksia ja arviointiperusteita. Tästä syystä olisi vaadittava, että asianomaiset tuottajat toimittavat yksityiskohtaiset tiedot asiakirjojen tämänhetkisestä täydellisyydestä sekä lopputuloksista ja sitoutuvat toimittamaan tiettyyn päivämäärään mennessä täydellisen tietopaketin. Muiden tehoaineiden osalta asianomaisten tuottajien olisi toimitettava perustiedot, joiden avulla tehoaine ja sen käyttötarkoitukset voidaan tunnistaa riittävällä tavalla, ja lisäksi niiden olisi sitouduttava toimittamaan tietopaketti tiettyyn päivämäärään mennessä. (5) Ilmoituksen ei pitäisi olla ennakkoedellytys mahdollisuudelle saattaa kasvinsuojeluaineita markkinoille sen jälkeen, kun tehoaine on sisällytetty direktiivin 91/414/ETY liitteeseen I, jollei kyseisen direktiivin 13 artiklan säännöksistä muuta johdu. (6) Tässä asetuksessa vahvistettujen menettelyjen ei pitäisi estää menettelyjä ja toimia, jotka toteutetaan muun yhteisön lainsäädännön osana, erityisesti tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY(6), sellaisena kuin se on viimeksi muutettuna komission direktiivillä 91/188/ETY(7), nojalla, jos komissio saa tiedon siitä, että kyseiset vaatimukset voivat täyttyä. (7) Jollei direktiivin 91/414/ETY 8 artiklan 2 kohdan kolmannessa alakohdassa tarkoitetun, Euroopan parlamentille ja neuvostolle esitetyn, ohjelman edistymistä käsittelevän kertomuksen loppupäätelmistä muuta johdu, komissio antaa muut yksityiskohtaiset säännökset niitä tehoaineita, joiden osalta tässä asetuksessa annetut ilmoittamista koskevat säännökset täyttyvät, koskevan arvioinnin ja päätöksenteon saattamiseksi loppuun mahdollisimman pian. (8) Direktiivin 91/414/ETY 8 artiklan 2 kohdan neljännessä alakohdassa säädetään komission päätöksestä, jolla jätetään sisällyttämättä liitteeseen I ne tehoaineet, joiden osalta kyseisen direktiivin 5 artiklan vaatimukset eivät täyty tai joita koskevia vaadittuja tietoja ei ole toimitettu määräajassa. Päätöksellä myös velvoitetaan jäsenvaltiot perumaan tällaisia tehoaineita sisältävien kasvinsuojeluaineiden luvat. Erityistapauksissa ja jäsenvaltioiden toimittamien yksityiskohtaisten syiden nojalla saattaa kuitenkin olla aiheellista viivyttää lupien perumista tiettyjen välttämättömien käyttötarkoitusten osalta, jotta voitaisiin kehittää vaihtoehtoisia tuotteita korvaamaan markkinoilta poistetut tuotteet, jos kasvien tai kasvituotteiden tehokkaaksi suojelemiseksi ei löydy vaihtoehtoja. Tarve näiden säännösten tarkastelemiseksi uudelleen on osoitettava tapauskohtaisesti. (9) Jos ilmoittamista koskevat tämän asetuksen vaatimukset eivät täyty jonkin tehoaineen osalta, asianomaisilla osapuolilla ei ole estettä hakea tällaisen tehoaineen sisällyttämistä direktiivin 91/414/ETY liitteeseen I jossakin myöhemmässä vaiheessa kyseisen direktiivin 91/414/ETY 6 artiklan 2 kohdassa säädettyjä menettelyjä noudattaen. (10) On aiheellista säätää, että valmistajat vastaavat sellaisten arviointien kustannuksista, joita tarvitaan osoittamaan heidän tuotteidensa turvallisuus. Komission nimeämälle viranomaiselle on tästä syystä suoritettava maksu tehoaineita koskevien ilmoitusten tutkimiseksi. (11) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 LUKU YLEISET SÄÄNNÖKSET JA MÄÄRITELMÄT 1 artikla Soveltamisala 1. Tässä asetuksessa vahvistetaan kasvinsuojeluaineiden markkinoille saattamisesta annetun direktiivin 91/414/ETY, jäljempänä "direktiivi", 8 artiklan 2 kohdassa tarkoitetun työohjelman neljännen vaiheen täytäntöönpanon alkuvaihetta koskevat yksityiskohtaiset säännöt. 2. Neljännen vaiheen täytäntöönpanon alkuvaihe koskee tämän asetuksen liitteissä I ja II tarkoitetuista tehoaineista tehtävää ilmoitusta niiden mahdolliseksi liittämiseksi myöhemmin laadittavaan tehoaineiden ensisijaisuusluetteloon mahdollista direktiivin liitteeseen I sisällyttämistä varten. Direktiivin 6 artiklan 2 ja 3 kohtaa ja 6 artiklan 4 kohdan toista alakohtaa ei sovelleta liitteissä I ja II lueteltuihin tai viitattuihin aineisiin niin kauan kuin tässä asetuksessa säädettyjä menettelyjä ei näiden aineiden osalta ole saatettu päätökseen. 3. Tätä asetusta sovelletaan rajoittamatta: a) jäsenvaltioiden tekemiä erityisesti direktiivin 4 artiklan 4 kohdassa säädettyyn luvan uusimiseen liittyviä tarkistuksia; b) komission direktiivin 5 artiklan 5 kohdan nojalla tekemiä tarkistuksia; c) direktiivin 79/117/ETY mukaisesti tehtäviä arviointeja. 2 artikla Määritelmät Tässä asetuksessa tarkoitetaan: a) "tuottajalla" - yhteisössä tuotettujen tehoaineiden osalta valmistajaa tai yhteisöön sijoittunutta ja valmistajan tämän asetuksen noudattamiseksi nimeämää henkilöä, jolla on yksinoikeus edustaa valmistajaa, - yhteisön ulkopuolella tuotettujen tehoaineiden osalta yhteisöön sijoittunutta ja valmistajan tämän asetuksen noudattamiseksi nimeämää henkilöä, jolla on yksinoikeus edustaa valmistajaa yhteisössä, - sellaisten tehoaineiden osalta, joista on jätetty yhteinen ilmoitus tai yhteinen asiakirja-aineisto, yhteisöön sijoittunutta ja tämän alakohdan ensimmäisessä tai toisessa luetelmakohdassa tarkoitettujen tuottajien tämän asetuksen noudattamiseksi nimeämää tuottajayhdistystä; b) "valmistajalla" henkilöä, joka valmistaa tehoainetta itse tai joka tekee sopimuksen tehoaineen valmistamisesta omaan lukuunsa jonkin toisen osapuolen kanssa; c) "komitealla" elintarvikeketjua ja eläinten terveyttä käsittelevää pysyvää komiteaa, joka on perustettu direktiivin 19 artiklalla. 3 artikla Jäsenvaltion viranomainen 1. Jäsenvaltioiden on nimettävä direktiivin 8 artiklan 2 kohdassa tarkoitetun työohjelman mukaisten velvoitteittensa täytäntöönpanosta vastaava viranomainen tai vastaavat viranomaiset. 2. Jokaisessa jäsenvaltiossa yksi liitteessä VI tarkoitettu kansallinen viranomainen yhteensovittaa ja varmistaa kaikki tämän asetuksen mukaiset yhteydenotot tuottajien, muiden jäsenvaltioiden ja komission kanssa. Jäsenvaltion on ilmoitettava komissiolle ja jokaisen muun jäsenvaltion nimetylle kansalliselle koordinointiviranomaiselle kaikki tiedoksiannettua nimettyä kansallista koordinointiviranomaista koskevat muutokset. 2 LUKU TYÖOHJELMAN NELJÄS VAIHE 4 artikla Perusilmoitus 1. Tuottajan, joka haluaa saada jonkin tämän asetuksen liitteessä I tarkoitetun tehoaineen sisällytetyksi direktiivin liitteeseen I, on ilmoitettava siitä liitteessä V tarkoitetulle elimelle. Komissio seuraa säännöllisesti liitteessä V nimetylle elimelle osoitettuja, kyseisessä liitteessä mainittuja tehtäviä. Direktiivin 19 artiklassa säädettyä menettelyä noudattaen voidaan päättää toisen elimen nimeämisestä, jos vaikuttaa siltä, että tehtäviä ei suoriteta asianmukaisesti. 2. Jokaisesta tehoaineesta on tehtävä erillinen ilmoitus kolmen kuukauden kuluessa tämän asetuksen voimaantulosta tämän asetuksen liitteessä III olevassa 1 osassa esitetyn ilmoitusmallin mukaisesti, mukaan luettuna kirjallinen sitoumus asiakirja-aineiston toimittamisesta. 3. Tuottaja, joka ei ole tehnyt ilmoitusta 1 kohdassa tarkoitetusta tehoaineesta 2 kohdassa tarkoitetussa määräajassa tai jonka tekemä ilmoitus on hylätty 6 artiklan säännösten mukaisesti, saa osallistua tarkastusohjelmaan ainoastaan jättämällä yhteisen asiakirja-aineiston yhdessä yhden tai useamman ilmoituksen tekijän kanssa (mukaan luettuna jäsenvaltio, joka on tehnyt ilmoituksen 6 artiklan 2 kohdan mukaisesti), jonka tai joiden ilmoitus on hyväksytty 6 artiklan mukaisesti. 5 artikla Täydellinen ilmoitus 1. Tuottajan, joka haluaa saada jonkin tämän asetuksen liitteessä II tarkoitetun tehoaineen sisällytetyksi direktiivin liitteeseen I, on ilmoitettava siitä liitteessä V nimetylle elimelle. 2. Jokaisesta tehoaineesta on tehtävä erillinen ilmoitus seuraavasti: a) ensimmäinen ilmoitus kolmen kuukauden kuluessa tämän asetuksen voimaantulosta tämän asetuksen liitteessä III olevassa 1 osassa esitetyn ilmoitusmallin mukaisesti; sekä b) toinen ilmoitus kuuden kuukauden kuluessa tämän asetuksen voimaantulosta tämän asetuksen liitteessä III olevassa 2 osassa esitetyn ilmoitusmallin mukaisesti, mukaan luettuna kirjallinen sitoumus täydellisen asiakirja-aineiston toimittamisesta. 3. Tuottaja, joka ei ole tehnyt ilmoitusta 1 kohdassa tarkoitetusta tehoaineesta 2 kohdassa tarkoitetussa määräajassa tai jonka tekemä ilmoitus on hylätty 6 artiklan säännösten mukaisesti, saa osallistua tarkastusohjelmaan ainoastaan jättämällä yhteisen asiakirja-aineiston yhdessä yhden tai useamman ilmoituksen tekijän kanssa, mukaan luettuna jäsenvaltio, joka on tehnyt ilmoituksen 6 artiklan 2 kohdan mukaisesti, jonka tai joiden ilmoitus on hyväksytty 6 artiklan mukaisesti. 6 artikla Perusilmoitusten ja täydellisten ilmoitusten tarkastelu 1. Komissio ilmoittaa komitealle kahden kuukauden kuluessa 4 artiklan 2 kohdassa ja 5 artiklan 2 kohdan a alakohdassa tarkoitetun määräajan päättymisestä määräaikaan mennessä toimitetuista ilmoituksista. 2. Jäsenvaltio voi ilmaista kiinnostuksensa sisällyttää direktiivin liitteeseen I jokin sellainen tehoaine, josta yksikään tuottaja ei ole tehnyt ilmoitusta, ilmoittamalla tästä liitteessä V nimetylle elimelle 4 tai 5 artiklan mukaisesti. Tällaiset ilmoitukset on toimitettava mahdollisimman pian ja viimeistään kolmen kuukauden kuluttua siitä, kun komissio on ilmoittanut jäsenvaltioille, että kyseisestä aineesta ei jätetty yhtään ilmoitusta. Ilmoituksen jättänyttä jäsenvaltiota kohdellaan tämän jälkeen tuottajana kyseisen tehoaineen arviointia varten. 3. Komissio ilmoittaa komitealle vastaanotettujen ilmoitusten hyväksyttävyydestä kuuden kuukauden kuluessa 4 artiklan 2 kohdassa ja 5 artiklan 2 kohdassa tarkoitettujen määräaikojen päättymisestä ottaen huomioon liitteessä IV olevassa 1 ja 2 osassa tarkoitetut perusteet. 4. Komissio vahvistaa direktiivin 8 artiklan 2 kohdan toisen alakohdan mukaisesti annettavalla asetuksella yksityiskohtaiset säännökset asiakirjojen esittämisestä, esittämisen määräajasta/määräajoista sekä niitä tehoaineita koskevasta maksujärjestelmästä, joiden osalta hyväksyttävä ilmoitus on vastaanotettu. 5. Komissio tekee direktiivin 8 artiklan 2 kohdan neljännen alakohdan mukaisesti päätöksen olla sisällyttämättä direktiivin liitteeseen I tämän asetuksen liitteissä I tai II tarkoitettuja tehoaineita, joista ei ole jätetty yhtään hyväksyttävää ilmoitusta säädetyssä määräajassa. Päätöksessä on ilmoitettava syyt sisällyttämättä jättämiseen. Jäsenvaltioiden on peruttava näitä tehoaineita sisältävien kasvinsuojeluaineiden luvat päätöksessä säädetyn määräajan kuluessa. 3 LUKU MAKSUT 7 artikla Ilmoitusmaksut työohjelman neljännessä vaiheessa 1. Tuottajan, joka esittää 4 artiklan säännösten mukaisen ilmoituksen, on maksettava kunkin tehoaineen osalta 750 euron suuruinen maksu liitteessä V nimetylle elimelle esittäessään ilmoituksen. Maksu käytetään yksinomaan liitteessä V tarkoitettujen tehtävien täytäntöönpanosta tosiasiallisesti aiheutuvien kustannusten rahoittamiseen. 2. Tuottajan, joka esittää 5 artiklan 2 kohdan a alakohdan säännösten mukaisen ilmoituksen, on maksettava kunkin tehoaineen osalta 5000 euron suuruinen maksu liitteessä V nimetylle elimelle esittäessään ilmoituksen. Maksu käytetään yksinomaan liitteessä V tarkoitettujen tehtävien täytäntöönpanosta tosiasiallisesti aiheutuvien kustannusten rahoittamiseen. 4 LUKU LOPPUSÄÄNNÖKSET 8 artikla Väliaikaiset toimenpiteet Komissio voi vahvistaa tehoaineen, josta ei ole jätetty hyväksyttävää ilmoitusta, käytöstä poistamista koskevassa päätöksessä, josta säädetään direktiivin 91/414/EY 8 artiklan 2 kohdan neljännessä alakohdassa, komissio voi vahvistaa siirtymäajan, joka on riittävän pitkä soveltuvien vaihtoehtoisten tuotteiden kehittämiseksi, jos jäsenvaltio on toimittanut uusia teknisiä todisteita, joilla on osoitettu tehoaineen jatkuvan käytön välttämättömyys ja tehokkaiden vaihtoehtojen puute. 9 artikla Voimaantulo Tämä asetus tulee voimaan 1 päivänä elokuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä kesäkuuta 2002. Komission puolesta David Byrne Komission jäsen (1) EYVL L 230, 9.8.1991, s. 1. (2) EYVL L 148, 6.6.2002, s. 19. (3) EYVL L 366, 15.12.1992, s. 10. (4) EYVL L 259, 13.10.2000, s. 27. (5) EYVL L 55, 29.2.2000, s. 25. (6) EYVL L 33, 8.2.1979, s. 36. (7) EYVL L 92, 13.4.1991, s. 42. LIITE I Perusilmoitukseen kuuluvat tehoaineet direktiivin 91/414/ETY 8 artiklan 2 kohdassa säädetyn työohjelman neljännessä vaiheessa Kaikki ennen 25 päivää heinäkuuta 1993 markkinoilla olleet tehoaineet (mukaan luettuina näiden aineiden muunnokset, kuten suolat, esterit tai amiinit), lukuun ottamatta seuraavien säädösten soveltamisalaan kuuluvia tehoaineita: - asetus (ETY) N:o 3600/92, - asetus (EY) N:o 451/2000, - tämän asetuksen liite II. Edellä tarkoitetuista poikkeuksista huolimatta aineet, joiden katsottiin aiemmin kuuluvan Euroopan parlamentin ja neuvoston direktiivin 98/8/EY(1) soveltamisalaan mutta joiden katsotaan nyt kyseisen direktiivin soveltamisalan selventämisen jälkeen kuuluvan direktiivin 91/414/ETY soveltamisalaan ja jotka sisältyivät asetukseen (EY) N:o 451/2000, voidaan ilmoittaa 4 artiklan mukaisesti. Tämä pätee erityisesti desinfiointiaineiksi hyväksyttyihin aineisiin eli tuotteisiin, joita käytetään epäsuorasti (esimerkiksi tyhjien varastohuoneiden tai muiden rakenteiden sekä esimerkiksi kasvihuoneiden, kasvattamoiden, konttien, laatikoiden, säkkien ja tynnyrien desinfiointiin tai tuholaistorjuntaan) silloin, kun käytön tavoitteena on tuhota yksinomaan ja erityisesti kasveille tai kasvituotteille haitalliset organismit ja kun käsitellyissä rakenteissa kasvatetaan tai varastoidaan käsittelyn jälkeen ainoastaan kasveja tai kasvituotteita. Seuraaviin luokkiin kuuluvat kaikki aineet on ilmoitettava, vaikka niitä ei olisi mainittu jäljempänä olevassa taulukossa: - tehoaineet, joiden käyttö on EU:n lainsäädännön mukaisesti sallittu elintarvikkeissa tai eläinten rehuissa, - tehoaineet, jotka ovat kasviuutteita, - tehoaineet, jotka ovat eläintuotteita tai jotka on johdettu eläintuotteista yksinkertaisella käsittelyllä, - tehoaineet, joita käytetään tai tullaan käyttämään yksinomaan houkuttimina tai karkottimina (feromonit mukaan luettuina). Tehoaineet, joita käytetään tai tullaan käyttämään yksinomaan pyydyksissä ja/tai haihduttimissa luonnonmukaisesta tuotantotavasta annetun neuvoston asetuksen (ETY) N:o 2092/91(2) mukaisesti. Erityisesti kaikki aineet, jotka luetellaan seuraavassa taulukossa tai jotka kuuluvat siinä lueteltuun luokkaan, olisi ilmoitettava 5 artiklan mukaisesti: (4E-7Z)-4,7-Tridekadien-1-yyliasetaatti (4Z-9Z)-7,9-Dodekadien-1-oli (7Z-11Z)-7,11-Heksadien-1-yyliasetaatti (E)-10-Dodekenyyliasetaatti (E)-11-Tetradekenyyliasetaatti (E)7-(Z)9-Dodekadienyyliasetaatti (E,E)-8,10-Dodekadien-1-oli (E/Z)-8-Dodekenyyliasetaatti (Z)-11-Heksadekanoli (Z)-11-Tetradeken-1-yyliasetaatti (Z)-13-Oktadekanoli (Z)-3-Metyyli-6-isopropenyyli-3,4-dekadien-1-yyli (Z)-3-Metyyli-6-isopropenyyli-9-deken-1-yyliasetaatti (Z)-5-Dodeken-1-yyliasetaatti (Z)-7-Tetradekanoli (Z)-7-Tetradekenaali (Z)-8-Dodekenoli (Z)-8-Dodekenyyliasetaatti (Z)-9-Dodekenyyliasetaatti (Z)-9-Heksadekenaali (Z)-9-Tetradekenyyliasetaatti (Z)-9-Trikoseeni (Z,E)-11-Tetradekadien-1-yyliasetaatti (Z,Z) Oktadienyyliasetaatti 1,7-Dioksaspiro-5,5-undekaani 1-Dekanoli 2-Fenyylifenoli (myös natriumsuola) 2-Propanoli 3,7-Dimetyyli-2,6-oktadien-1-oli 3,7-Dimetyyli-2,6-oktadienaali 4-Kloori-3-metyylifenoli 5-Deken-1-oli 5-Deken-1-yyliasetaatti 6-Bentsyyliadeniini 7,8-Epoksi-2-metyylioktadekaani 7-Metyli-3-metyleeni-7-okteeni-1-yylipropionaatti Etikkahappo Akridiiniemäkset Alkyylidimetyylibentsyyliammoniumkloridi Alkyylidimetyylietyylibentsyyliammoniumkloridi Aluminiumammoniumsulfaatti Alumiinisulfaatti Aminohapot Ammoniumkarbonaatti Ammoniumhydroksidi Ammoniumsulfaatti Antrakinoni Atsadiraktiini Bariumnitraatti Bifenyyli Luuöljy Boorihappo Kalsiumkarbidi Kalsiumkarbonaatti Kalsiumkloridi Kalsiumhydroksidi Kalsiumoksidi Hiilidioksidi Poly(iminoimidobiguanidiini)kloorihydraatti Klorofylliini Koliinikloridi cis-7, trans-11-Heksadekadienyyliasetaatti cis-Tseatiini Sitronelloli Kysteiini Denatoniumbentsoaatti Didekyylidimetyyliammoniumkloridi Dioktyylidimetyyliammoniumkloridi Dodekyylialkoholi EDTA ja sen suolat Etanoli Etoksikiini Farnesoli Rasvahapot ja niiden esterit ja suolat, kuten(3): - Dekanoiinihappo - Etyyliheksanoaatti - Etyylioleaatti - Rasvahapon kaliumsuola - Pelargonihappo Rasva-alkoholit Foolihappo Formaldehydi Muurahaishappo Valkosipuliuute Gelatiini Gibberelliinihappo Gibberelliini Glutaraldehydi Rasva (nauhat, hedelmäpuut) Vetyperoksidi Hydrolysoidut proteiinit Indolyylietikkahappo Indolyylivoihappo Rautasulfaatti Piimaa Maitohappo Lauryylidimetyylibentsyyliammoniumbromidi Lauryylidimetyylibentsyyliammoniumkloridi Lesitiini Fosforikalkki Rikkikalkki Metyylinonyyliketoni Metyyli-trans-6-nonenoaatti Naftaleeni 1-Naftyyliasetamidi 1-Naftyylietikkahappo 2-Naftyylioksiasetamidi 2-Naftyylioksietikkahappo Naftyylietikkahappoetyyliesteri Nikotiini Typpi Oktyylidekyylimetyyliammoniumkloridi Sipuliuute Oksikinoliini Papaiini Parafiiniöljy p-Kresyyliasetaatti Pippuri Paloöljyt Ferodiimi Fosforihappo Foksiimi Kasvisöljyt, kuten(4): - Kookosöljy - Näsiäöljy - Eteeriset öljyt - Eukalyptusöljy - Maissiöljy - Oliiviöljy - Maapähkinäöljy - Mäntyöljy - Rapsiöljy - Soijaöljy - Auringonkukkaöljy Kaliumpermanganaatti Kaliumsorbaatti Pronumoni Propionihappo Pyretriinit Kvartsihiekka Kvassia Kvaternaariset ammoniumyhdisteet Kinoliinijohdokset Kasvi- tai eläinperäiset (hajun perusteella toimivat) karkotteet Hartsit ja polymeerit Kivijauhe Rotenoni Merileväuute Merilevä Sebasiinihappo Serrikorniini Silikaatit (natrium- ja kalium-) Hopeajodidi Natrium-p-tolueenisulfonikloramidi Natriumkarbonaatti Natriumkloridi Natriumvetykarbonaatti Natriumhydroksidi Natriumhypokloriitti Natriumlauryylisulfaatti Natriummetabisulfiitti Natrium-o-bentsyyli-p-kloorifenoksidi Natrium-o-fenyylifenoli Natriumpropionaatti Natrium-p-t-amyylifenoksidi Natriumtetraboraatti Soijapapu-uute Soijaöljy, epoksyloitu Rikki ja rikkidioksidi Rikkihappo Tervaöljyt Trans-6-Nonen-1-oli Trans-9-Dodekyyliasetaatti Trimedluri Urea Vahat (1) EYVL L 123, 24.4.1998, s. 1. (2) EYVL L 198, 22.7.1991, s. 1. (3) Kustakin rasvahaposta, niiden muunnoksia lukuun ottamatta, on tehtävä erillinen ilmoitus. (4) Kustakin kasviöljystä on tehtävä erillinen ilmoitus. LIITE II Kaikki täydelliseen ilmoitukseen kuuluvat tehoaineet (mukaan luettuina niiden kaikki muunnokset, kuten suolat, esterit tai amiinit) direktiivin 8 artiklan 2 kohdassa säädetyn työohjelman neljännessä vaiheessa Ennen 25 päivää heinäkuuta 1993 markkinoilla olleet tehoaineet (mukaan luettuina kaikki niiden muunnokset): 1) jotka ovat mikro-organismeja, myös viruksia, seuraavat mukaan luettuina: Aschersonia aleyrodis Agrotis segetum granulosis -virus Bacillus sphaericus Bacillus thuringiensis, mukaan luettuina(1): - alalaji aizawai - alalaji israelensis - alalaji kurstaki - alalaji tenebrionis Beauveria bassiana: Beauveria brongniartii (syn. B. tenella) Cydia pomonella granulosis -virus Mamestra brassica nuclear polyhedrosis -virus Metarhizium anisopliae Neodiprion sertifer nuclear polyhedrosis -virus Phlebiopsis gigantea Streptomyces griseoviridis Tomaatin mosaiikkivirus Trichoderma harzianum Trichoderma polysporum Trichoderma viride Verticillium dahliae Kleb. Verticillium lecanii 2) joita käytetään jyrsijämyrkkynä (kasvien viljelyalueilla (pelloilla, kasvihuoneissa, metsissä) käytettävät tuotteet) sellaisten kasvien tai kasvituotteiden suojelemiseksi, jotka on varastoitu väliaikaisesti kasvien viljelyalueille käyttämättä varastotiloja, mukaan luettuina seuraavat: Brodifakumi Bromadioloni Brometaliini Kalsiferoli Kalsiumfosfaatti Kloraloosi Klorofasinoni Kolekalsiferoli Kumakloori Kumafuryyli Kumatetralyyli Krimidiini p-Diklooribentseeni Difenakumi Difetialoni Difasinoni Etaanietioli Flokumafeeni Fluoroasetamidi Isoval Papaiini Fosfiini ja sitä muodostavat aineet, kuten: - Alumiinifosfidi - Kalsiumfosfidi - Magnesiumfosfidi - Sinkkifosfidi Pyranokumariini Sillirosidi Natriumsyanidi Natriumdimetyyliarsinaatti Strykniini Sulfakinoksaliini Talliumsulfaatti Tiourea Trikalsiumfosfaatti 3) joita käytetään varastoiduissa kasveissa tai kasvituotteissa, mukaan luettuina seuraavat: Syanidit kuten: - Kalsiumsyanidi - Vetysyanidi - Natriumsyanidi Fosfiini ja sitä muodostavat aineet, kuten: - Alumiinifosfidi - Magnesiumfosfidi (1) Kustakin alalajista on tehtävä erillinen ilmoitus. LIITE III >PIC FILE= "L_2002168FI.002302.TIF"> >PIC FILE= "L_2002168FI.002401.TIF"> >PIC FILE= "L_2002168FI.002501.TIF"> >PIC FILE= "L_2002168FI.002601.TIF"> >PIC FILE= "L_2002168FI.002701.TIF"> LIITE IV 1 OSA Perusteet 4 artiklassa tarkoitettujen ilmoitusten hyväksymiselle Ilmoitus hyväksytään ainoastaan, jos seuraavat edellytykset täyttyvät: 1) ilmoitus on tehty 4 artiklan 2 kohdassa tarkoitetussa määräajassa, 2) ilmoituksen tekijä on direktiivissä määritellyn tehoaineen 2 artiklan a kohdassa määritelty tuottaja, ja tehoaine on saatettu markkinoille ja käyttöön kasvinsuojelua varten, 3) ilmoitus on esitetty liitteessä III olevassa 1 osassa säädetyssä muodossa, 4) 7 artiklan 1 kohdassa tarkoitettu maksu on maksettu. 2 OSA Perusteet 5 artiklassa tarkoitettujen ilmoitusten hyväksymiselle Ilmoitus hyväksytään ainoastaan, jos seuraavat edellytykset täyttyvät: 1) ilmoitus on tehty 5 artiklan 2 kohdassa tarkoitetussa määräajassa, 2) ilmoituksen tekijä on direktiivissä määritellyn tehoaineen 2 artiklan a kohdassa määritelty tuottaja, ja tehoaine on saatettu markkinoille ja käyttöön kasvinsuojelua varten, 3) ilmoitus on esitetty liitteessä III olevassa 2 osassa säädetyssä muodossa, 4) täydellisyystarkastuksesta selviää, että käytettävissä oleva asiakirja-aineisto on riittävän täydellinen tai että aineiston täydentämiseksi on tehty aikasuunnitelma, 5) luettelo lopputuloksista on riittävän täydellinen, 6) 7 artiklan 2 kohdassa tarkoitettu maksu on maksettu. LIITE V ASETUKSEN 4 JA 5 ARTIKLASSA TARKOITETTU NIMETTY ELIN Seuraava elin nimetään suorittamaan komission puolesta 6 artiklassa tarkoitetut tehtävät: Biologische Bundesanstalt für Land und Forstwirtschaft (RENDER 4), Messeweg 11-12, D-38104 Braunschweig (Internet-osoite: http://www.bba.de/english/render/htm tai sähköposti: render@bba.de). Asetuksen 7 artiklassa tarkoitettu maksu on maksettava seuraavalle: tilinhaltija: Bundeskasse Halle tilinumero: 8000 10 20 BLZ 800 000 00, Landeszentralbank Halle kansainvälinen tilinumero (IBAN): DE 588 00 00 00 00 8000 10 20 pankkitunnus (BIC): ZBNS DE 21 800 (viite "BBA-RENDER 4", mainittava ilmoituksen viitenumero). Tämä elin: 1) tutkii 4 ja 5 artiklassa tarkoitetut ilmoitukset, 2) valmistelee ja ilmoittaa ilmoituksen tekijöille muotovaatimukset 4 artiklan 2 kohdassa ja 5 artiklan 2 kohdassa tarkoitetun ilmoituksen lähettämiseksi, 3) tutkii ilmoitukset ja kuulee tarvittaessa muiden jäsenvaltioiden asiantuntijoita liitteessä IV tarkoitettujen hyväksyttävyysperusteiden osalta, 4) raportoi komissiolle vastaanotettujen ilmoitusten hyväksyttävyydestä viimeistään kolmen kuukauden kuluttua 4 artiklan 2 kohdassa ja 5 artiklan 2 kohdassa tarkoitetun määräajan päättymisestä, 5) pitää vastaanotetut ilmoitukset komission saatavilla, 6) pitää yksityiskohtaisen tilityksen komission saatavilla, 7) jos kaikkien ilmoituksen tekijöiden maksamien maksujen loppusumma ylittää kaikkien ilmoitusten tarkastelusta ja hallinnollisesta käsittelystä aiheutuvat todelliset kustannukset, palauttaa ilmoituksen tekijöille jäljellejäävän määrän samansuuruisina osuuksina. LIITE VI JÄSENVALTIOIDEN KOORDINOINTIVIRANOMAINEN ITÄVALTA Bundesamt und Forschungszentrum für Landwirtschaft Spargelfeldstraße 191 A - 1226 Wien BELGIA Ministère des classes moyennes et de l'agriculture Service qualité des matières premières et analyses WTC 3, 8e étage Boulevard S. Bolivar 30 B - 1000 Bruxelles TANSKA Ministry of Environment Danish Environmental Protection Agency Pesticide Division Strandgade 29 DK - 1401 Copenhagen K SAKSA Biologische Bundesanstalt für Land- und Forstwirtschaft (BBA) Abteilung für Pflanzenschutzmittel und Anwendungstechnik (AP) Messeweg 11-12 D - 38104 Braunschweig KREIKKA Hellenic Republic Ministry of Agriculture General Directorate of Plant Produce Directorate of Plant Produce Protection Department of Pesticides 3-5 Hippokratous Street GR - 10164 Athens ESPANJA Ministerio de Agricultura, Pesca y Alimentación Dirección General de Agricultura Subdirección General de Medios de Producción Agrícolas C/ Ciudad de Barcelona, 118-120 E - 28007 Madrid SUOMI Plant Production Inspection Centre Pesticide Division P.O. BOX 42 FIN - 00501 Helsinki RANSKA Ministère de l'agriculture et de la pêche Direction générale de l'alimentation Sous-direction de la qualité et de la protection des végétaux 251, rue de Vaugirard F - 75732 Paris Cedex 15 IRLANTI Pesticide Control Service Department of Agriculture, Food and Rural Development Abbotstown Laboratory Complex Abbotstown, Castleknock Dublin 15 Ireland ITALIA Ministero della Sanità Dipartimento degli Alimenti, Nutrizione e Sanità Pubblica Veterinaria Ufficio XIV Piazza G. Marconi, 25 I - 00144 Roma LUXEMBURG Administration des services techniques de l'agriculture Service de la protection des végétaux Boîte postale 1904 16, route d'Esch L - 1019 Luxembourg ALANKOMAAT College voor de Toelating van Bestrijdingsmiddelen PO Box 217 6700 AE Wageningen Nederland PORTUGALI Direcção-Geral de Protecção das Culturas , Quinta do Marquês P - 2780-155 Oeiras RUOTSI National Chemicals Inspectorate P.O. Box 1384 S - 17127 Solna YHDISTYNYT KUNINGASKUNTA Pesticides Safety Directorate Department for Environment, Food and Rural Affairs Mallard House, Kings Pool, 3 Peasholme Green , York , YO1 7PX United Kingdom